Joe Biden
Ni Joseph Robinette "Joe" Biden, Jr. (nayanak idi Nobiembre 20, 1942) ket Amerikano a politiko ken ti maika-46 ken agdama a presidente ti Estados Unidos. Maysa a kameng ti Partido Demokratriko ken nagserbi a kas ti maika-47 a Bise Presidente manipud idi 2009 aginggana idi 2017 ken kas maysa a senador ti Estados Unidos iti Estado iti Delaware manipud idi Enero 3, 1973 aginggana idi nagbabawi idi Enero 15, 2009, kalpasan ti pannakabutosna a kas Bise Presidente.
Ni Biden ket naipasngay idiay Scranton, Pennsylvania ken nagyan idi idiay iti sangapulo a tawen sakbay nga immalis idiay Delaware. Nagbalin nga abogado idi 1969, ken nabutosan a hunta iti probinsia idi 1970. Ni Biden ket immuna a nabutosan iti Senado idi 1972 ken nagbalin a maika-innem a kaubingan a senador iti pakasaritaan ti Estados Unidos. Nabutosan iti Senado iti innem a beses, isu idi ti maika-uppat a kalakayan a senator sakbay nga nagbabawi, ken isu ti maika-15 ti kinabayagna a nagserbi iti pakasaritaan ti panag-senador. Ni Biden ket nabayag a kameng ken nakatugaw idi iti Komite ti Relasion iti Sabsabali a Pagilian. Napigsa isuna a timmulong ti panagipan dagiti Militar ti Estados Unidos idiay Gubat ti Bosnia. Nag-kontra met isuna iti Gubat ti Look idi 1991. Pinaboran na ti nagbutos iti Resolusion ti Gubat iti Irak idi 2002, ngem isu met laeng idi ti nangibaga ti resolusyon ti panangibaliw ti estratehia iti dayta a gubat. Isuna ket nagtugaw iti Komite iti Senado a Hustisia. Nagtugaw pay idi iti Komite ti Hustisia iti pinagbutos ken ni Robert Bork ken Clarence Thomas iti Kangatuan a Korte ti Estados Unidos.
Namindua a napaay iti panagtarayna nga agbalin a Demokrata a Presidente idi 1988 ken 2008, nasapa a nagbabawi kadagiti namidua a panagtarayna. Isuna ti pinili ni Barack Obama nga agtaray a kas Demokrata a Bise Presidente idi 2008 a panagbutos iti presidente idiay Estados Unidos. Ni Biden ket isu ti immuna a Romano Katoliko ken isu pay ti immuna a naggapu iti Delaware a nagbalin a Bise Presidente ti Estados Unidos.
Nasapa biag ken edukasion[urnosen | urnosen ti taudan]
Nayanak ni Biden idiay Scranton, Pennsylvania, anak da Joseph Robinette Biden Sr. (1915–2002)[1] ken ni Catherine Eugenia "Jean" Finnegan (1917–2010).[2] Isu ti kinaunaan kadagiti annakda iti Katoliko a pamilia, iti patneng nga Irlanda ken Ingles (nga addaan iti ramutda idiay Probinsia ti Londonderry).[3][4][5] Ni apongna a baket manipud ken ni tatangna, a ni Mary Elizabeth Robinette, ket naggapu iti pamilia a patneng a Pranses ken inasawana ni Joseph H. Biden.[6] Adda dua a kabsatna a lalaki, da James Brian Biden ken ni Francis W. Biden, ken adda met kabsatna a babai, ni Valerie (Biden) Owens.[7] Ti apongna, a ni Edward F. Blewitt, ket kameng iti Senado iti Estado iti Pennsylvania.[8]
Dagiti nagibasaran[urnosen | urnosen ti taudan]
- ^ "Joseph Biden Sr., 86, Father of the Senator". The Philadelphia Inquirer (iti Ingles). Septiembre 3, 2002. p. B4.
- ^ Chase, Randall (Enero 9, 2010). "Vice President Biden's Mother, Jean, Dies at 92". WITN-TV (iti Ingles). Associated Press. Naala idi Enero 11, 2011.
- ^ "Profile: Joe Biden". BBC News (iti Ingles). Agosto 23, 2008. Naala idi October 24, 2008.
- ^ "Number Two Biden Has a History Over Irish Debate". The Belfast Telegraph (iti Ingles). Nobiembre 9, 2008. Naala idi Enero 22, 2008.
- ^ Mauriello, Tracie (Agosto 24, 2008). "In Scranton, Celebration for Local Boy Who Made Good". Pittsburgh Post-Gazette (iti Ingles). Naala idi Hunio 15, 2011.
- ^ Witcover, Jules (2010). Joe Biden: A Life of Trial and Redemption (iti Ingles). New York City: William Morrow. p. 6. ISBN 978-0-06-179198-7.
- ^ "Joe Biden Biography". 4Biden.com (iti Ingles). Naiyarkibo manipud iti kasisigud idi Agosto 27, 2008. Naala idi Agosto 19, 2008.
- ^ Krawczeniuk, Borys (Agosto 24, 2008). "Remembering His Roots". The Times-Tribune (iti Ingles). Naala idi Enero 21, 2009.
zho_Hans ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn ilo_Latn eng_Latn eng_Latn eng_Latn ilo_Latn ilo_Latn